Zalakaros Város Önkormányzat Képviselőtestülete
44/2012. (XI.29.) önkormányzati rendelete

helyi jelentőségű védett természeti területté nyilvánításról
Zalakaros Város Önkormányzat Képviselő-testülete a helyi önkormányzatokról szóló 1990. évi LXV. törvény 16. § (1) bekezdésében, valamint a természet védelméről szóló 1996. évi LIII. törvény 24. § (1) bekezdésének b) pontjában kapott felhatalmazás alapján a következő rendeletet alkotja:

1. § Helyi jelentőségű védett természeti területté/ védett természeti értékké nyilvánítja a(z) 
(1) Európa Park és Termál úti arborétum

(2) Termál úti fasor

(3) Temetői fenyősor nevű területeket.

2. § (1) Az Európa Park és Termál úti arborétum helyi jelentőségű védett természeti terület kiterjedése: 3,1287 ha, ingatlan-nyilvántartási helyrajzi száma(i): 312, 313/1, 313/2, 313/3, 656/5, 656/6, 656/7 hrsz.

(2) A Termál úti fasor helyi jelentőségű védett természeti terület kiterjedése: 0,0360 ha, ingatlan-nyilvántartási helyrajzi száma(i): 261/37 és 288/4 hrsz.

(3) A Temetői fenyősor helyi jelentőségű védett természeti terület kiterjedése: 0,2231 ha, ingatlan-nyilvántartási helyrajzi száma(i): 1124/2 hrsz.
(4) A területek természeti értékeinek felsorolását és természetvédelmi kezelési tervét (Zalakaros város belterületének természeti értékvizsgálata és természetvédelmi kezelési terve) a rendelet melléklete tartalmazza. 
3. § A védetté nyilvánítás indoka és természetvédelmi célja 
Az egyes természeti területek és értékek védetté nyilvánításának részletes indoklását jelen rendelet melléklete (Zalakaros város belterületének természeti értékvizsgálata és természetvédelmi kezelési terve) tartalmazza.
4. § A terület természetvédelmi kezelési feladatait ellátó szervezet a(z) Karos-Park Városgazdálkodási Kft. (8749 Zalakaros, Behiák)
5. § (1) Ez a rendelet  2012. december 15-én lép hatályba.

